b'\n_START_ARTICLE_\nOperacija Bagration\n_START_SECTION_\nStanje pred operacijo\n_START_PARAGRAPH_\nStalin je na konferenci v Teheranu leta 1943 obljubil Churchillu in Rooseveltu, da bo pomagal zaveznikom pri njihovem osvobajanju Evrope tako, da bo spro\xc5\xbeil veliko ofenzivo na vzhodu._NEWLINE_Za tar\xc4\x8do si je izbral armadno skupino Center, ki je bila razporejena v Belorusiji, poveljeval pa ji je Hitlerjev zvesti feldmar\xc5\xa1al Ernst Busch. Po bitki pri Kursku, kjer je bila armadna skupina Jug mo\xc4\x8dno oslabljena je bila zdaj armadna skupina Center mo\xc4\x8dno izpostavljena in deloma obkoljena. Nemci, ki so pri\xc4\x8dakovali napad na oslabljeno armadno skupino Jug pa so to armadno skupino v tednih pred ofenzivo popolnjevali z vojaki in oboro\xc5\xbeitvijo armadne skupine Center.\n_START_SECTION_\nPotek operacije\n_START_PARAGRAPH_\nOperacija se je za\xc4\x8dela 22. junija 1944 v zgodnjih jutranjih urah, ko je okoli 200 sovjetskih divizij in okoli 6000 tankov s spremljajo\xc4\x8do artilerijo in podporo vojnega letalstva za\xc4\x8delo z napredovanjem proti 34 nem\xc5\xa1kim divizijam na ve\xc4\x8d kot 700 kilometrov dolgi fronti. Hkrati so za\xc4\x8deli sovjeti z letalstvom uni\xc4\x8devati \xc5\xbeelezni\xc5\xa1ko infrastrukturo v nem\xc5\xa1kem zaledju, da bi prepre\xc4\x8dili dovoz okrepitev napadenim enotam. Pri tem so jim pomagale partizanske enote, ki so delovale na obmo\xc4\x8dju Belorusije \xc5\xbee od za\xc4\x8detka vojne.'